Litopoon

Litopoon on maalikunstis kasutatav valge pigment, tsinksulfiidi ja baariumsulfaadi segu (ZnS + BaSO4)https://www.naturalpigments.com/barite-50ml-2909.html.

Värvainete indeksis kannab litopoon tähiseid PW5 (Pigment White 5) ja 77115http://www.artiscreation.com/white.html#PW5.

 Saamine 
Litopoon võeti pigmendina laiemalt kasutusele 1870. aastatel mürgise pliivalge asemel, mille kasutamise ohtusid üha rohkem teadvustati. Baariumsulfaadi ja tsinksulfiidi lahustumatu segu saadakse baariumsulfiidi ja tsinksulfaadi lahuste segamisel. Sade filtreeritakse ja kuumutatakse temperatuuril üle 600° C. Tänapäeval asendab litopooni üha rohkem titaanvalge, kuid litopooni kasutatakse siiani vee baasil maalrivärvideshttps://www.britannica.com/technology/lithopone.

 Omadused 
Hea kattevõimega mittemürgine säravvalge pigment. Väävlisisalduse tõttu litopoon hallineb valguse toimel, tumendades temaga segatud värve. Ei sobi vasevärvidega, nagu verdigris, malahhiit, Schweinfurdi roheline jtJoonistamise ja maalimise õpik. Tallinn, Eesti NSV Kunst, 1963. Võib segada kõigi sideainetega. 

 Kasutamine 
Litopooni kasutatakse pigmendina pastellipulkades, guaššvärvides ja maalrivärvides. Õlimaali kruntides ja õlimaalipigmendina pigem ei soovitata. Pigmenti on kasutatud ka näopuudri ühe koostisainena. Ei soovitata kasutada välisviimistlusvärviks.

 Viited 

 Välislingid 
 Litopoon kunsti- ja konserveerimismaterjalide andmebaasis CAMEO
 Litopoon andmebaasis PubChem

Kategooria:Anorgaanilised pigmendid